Telman Xojaev

Telman Qasımovich Xojaev (Тельман Хожаев; 1938-jıl 8-mart, Shoraxan awılı, Tórtkúl rayonı, Qaraqalpaqstan ASSR, Ózbekstan SSR — 2022-jıl 18-yanvar, Moskva) — sovet hám rossiyalı arxeolog hám antropolog; tariyx ilimleriniń doktorı (1982), professor; Rossiya ilimler akademiyası N. N. Mikluxo-Maklay atındaǵı Etnologiya hám antropologiya institutınıń Fizikalıq antropologiya bóliminiń bas ilimiy xızmetkeri.

 Biografiyası 
Telman Xojaev Qaraqalpaqstan ASSR Tórtkúl rayonınıń Shoraxan awılında tuwılǵan.

1957-jılı Tashkent mámleketlik universitetiniń biologiya-topıraqtanıw fakultetine, antropologiya kafedrasına oqıwǵa kirdi. 1963-jılı oqıwdı tamamlaǵannan soń, Ózbekstan Ilimler akademiyası Qaraqalpaqstan filialınıń (Nókis qalası) Tariyx, til hám ádebiyat institutı Arxeologiya hám etnografiya bóliminde laborant bolıp isledi.

1964-1966-jılları — SSSR Ilimler akademiyası Etnografiya institutınıń Leningrad bóliminiń Antropologiya bóliminde aspirant boldı. 1967-jıldan 1971-jılǵa shekem Ózbekstan Ilimler akademiyası Qaraqalpaqstan filialınıń Tariyx, til hám ádebiyat institutı Arxeologiya hám etnografiya bóliminde isledi.

1972-jıldan 1988-jılǵa shekem Ózbekstan SSR Ilimler akademiyasınıń Arxeologiya institutında (Samarqand qalası) úlken ilimiy xızmetkerden Etnikalıq antropologiya bóliminiń baslıǵı lawazımına shekem isledi.

1988-jıldan 1996-jılǵa shekem Tashkent mámleketlik universiteti Tariyx fakultetiniń Etnografiya, áyyemgi dúnya tariyxı hám Orta ásirler tariyxı kafedrasınıń professorı, keyinirek kafedra baslıǵı boldı.

1998-jılı Rossiya Federaciyası puqaralıǵın qabıl etti.

1998—1999-jılları Rossiya IA Etnologiya hám antropologiya institutınıń Orta Aziya hám Qazaqstan bóliminiń jetekshi ilimiy xızmetkeri boldı. 2000-jıldan 2008-jılǵa shekem — jetekshi, al 2008-jıldan baslap qaytıs bolǵanına shekem Rossiya IA Etnologiya hám antropologiya institutınıń Fizikalıq antropologiya bóliminiń bas ilimiy xızmetkeri boldı.

2022-jıl 18-yanvarda dúnyadan óttiУшел из жизни Т.К. Ходжайов  // ИЭА РАН. 2022. 18 января..

 Ilimiy dárejeleri 
1969-jıl 16-fevraldan — tariyx ilimleriniń kandidatı, SSSR IA Etnografiya institutında (Moskva qalası) «Qubla Aral boyı xalqınıń antropologiyalıq tipiniń qáliplesiwi (Mizdakxan)» teması boyınsha dissertaciyasın jaqladı.

1982-jıl 26-yanvardan — tariyx ilimleriniń doktorı, SSSR IA Etnografiya institutında (Moskva qalası) «Orta Aziya paleoantropologiyası hám etnogenetikalıq mashqalalar» teması boyınsha doktorlıq dissertaciyasın jaqladı.

 Ilimiy xızmeti 
Telman Xojaev 200 den artıq ilimiy miynetlerdiń avtorı, 100 den artıq ilimiy ekspediciyalarda qatnasqan, eki ilim kandidatın tayarlaǵan.

 Izertlewleriniń tiykarǵı baǵıtları 
Fizikalıq antropologiya; Oraylıq Aziya xalıqlarınıń tariyxı hám etnografiyası; kraniologiya, etnogenez hám etnikalıq tariyx, osteologiya, Orta Aziya xalıqlarınıń paleodemografiyası.

 Saylanǵan miynetleri 
 Ходжайов Т.К., Ягодин В.Н. Некрополь древнего Миздахкана. — Ташкент, 1970. — 246 с.
 Ходжайов Т.К. К палеоантропологии древнего Узбекистана. — Ташкент, 1980. — 167 с.
 Ходжайов Т.К., Джуракулов М.Дж. Антропология Средней Азии. — Самарканд, 1984. — 96 с.
 Алексеев В.П., Аскаров А.А., Ходжайов Т.К. Историческая антропология Средней Азии (палеолит — эпоха античности). — Ташкент, 1990. — 277 с.
 Ходжайов Т.К., Ходжайова Г.К. Антропология и этническая история узбекского народа. — Ташкент, 1995. — 111 с.
 Ходжайов Т.К. Население Согда по данным краниологии. — Расы и народы. Выпуск 30. — Москва, 2004. — С. 189—215.
 Внешний облик древних людей Узбекистана: (Скульптура и пластич. реконструкция) / Т. Ходжайов, К. Абдуллаев. - Ташкент: Фан, 1990. - 51,[1] с.: ил.; 20 см. - (История. Науч.-попул. брошюры).
 Антропологический состав населения эпохи бронзы Сапаллитепа [Текст] / Т.К. Ходжайов; АН УзССР, Ин-т археологии. - Ташкент: Фан, 1977. - 111 с., 21 л. ил.; 21 см.
 Палеоантропология юга Средней Азии эпохи энеолита и бронзы [Текст] / Т. К. Ходжайов, С. И. Мустафакулов, Г. К. Ходжайова; Российская акад. наук, Ин-т этнологии и антропологии им. Н. Н. Миклухо-Маклая. - Москва: Институт этнологии и антропологии РАН, 2011. - 201 с.: ил., табл.; 21 см.; ISBN 5-98115-173-0

 Sıylıqları 
 Ábu Rayxan Beruniy atındaǵı Ózbekstan SSR Mámleketlik sıylıǵı laureatı (1985-jıl)Центр физической антропологии ИЭА РАН. Сотрудники. Ходжайов Тельман Касимович .;
 «Miynettegi ayırıwshılıǵı ushın» (За трудовое отличие) medalı (1986-jıl 20-avgust);
 «Miynet veteranı» (Ветеран труда) medalı (1985-jıl 26-aprel).

 Derekler 

Kategoriya:Beruniy atındaǵı mámleketlik sıylıqtıń laureatları
Kategoriya:Tórtkúl rayonında tuwılǵanlar